section_heading: Životopis
paragraph_text: Prvi put se pojavljuje pred likovnom publikom, kao gost na izložbi grupe Zemlja 1932. Od godine 1936. do 1939. sudjeluje na izložbama Grupe hrvatskih umjetnika. Već u početku svog rada Hegedušić ostvaruje individualan i koherentan izraz. Prvi u Hrvatskoj je napravio, čisti nadrealistički crtež. Svoj likovni jezik formirao je u Parizu, u dodiru s tada aktualnim purizmom (A. Ozenfant) i metafizičko - nadrealističkim slikarstvom (J. Lurcat). Njegova slikarska poetika zasnovana je na čistoj, svijetloj boji i sumarnom crtežu, plošnim oblicima u slobodnom prostoru. Slika vedute provincijskih gradića i vlastiti život viđen ironiničnim očima umjetnika (Parobrodarska ulica, 1934.; motiv iz Sremske Mitrovice, 1934.; Na pustom trgu, 1935.). Od 1950-ih godina služi se grafičkim i kombiniranim slikarskim tehnikama. Njegovo slikarstvo sve je više nadrealističko, motivi su mu ludički, u širokom rasponu doživaljaja od tragičnoga do lirskoga.